
Vienošanās
pie Iepirkuma līguma “Budžeta plānošanas un finanšu vadības risinājuma izstrāde un uzturēšana”
Rīgā

	DATUMS SKATĀMS LAIKA ZĪMOGĀ 
	NUMURU SKATĪT 
REĢISTRĀCIJAS INFORMĀCIJĀ




Valsts kase, reģ. Nr. 90000597275, pārvaldnieka [__________] personā, kurš rīkojas pamatojoties uz Ministru kabineta 2004. gada 3. augusta noteikumiem Nr. 677 “Valsts kases nolikums” (turpmāk – Pasūtītājs) no vienas puses un

SIA “DIVI grupa”, reģ. Nr. 40003803059, valdes priekšsēdētāja [__________] personā, kurš rīkojas uz statūtu pamata (turpmāk – Piegādātājs) no otras puses, turpmāk abi kopā saukti – Puses, katrs atsevišķi – Puse, 
pamatojoties uz 2024. gada 19. jūlijā starp Pusēm noslēgtā iepirkuma līguma Nr. VKI/24/233 “Budžeta plānošanas un finanšu vadības risinājuma izstrāde un uzturēšana” (turpmāk – Līgums) 20.1. apakšpunktu, noslēdz šo vienošanos (turpmāk – Vienošanās).
1.	Ievērojot, ka Līguma izpildes laikā konstatēts:
1.1.	2024. gada 4. decembrī Saeima pieņēma grozījumus Likuma par budžeta un finanšu vadību, ar kuriem papildināja likumu ar 9. panta trešo prim daļu, kura nosaka: “Nozares ministrs un citas centrālās valsts iestādes vadītājs sadala valsts budžeta likumā noteiktās apropriācijas pa budžeta programmām, apakšprogrammām un budžeta klasifikāciju kodiem atbilstoši ekonomiskajām kategorijām (un valsts budžeta izpildes procesā veic nepieciešamās izmaiņas), ievērojot valsts budžeta likumā ministrijām un citām centrālajām valsts iestādēm noteiktās politikas un darbības jomas”;
1.2.	Lai nodrošinātu Likuma par budžetu un finanšu vadību prasību izpildi, ir nepieciešama Līguma izpildes pirmās kārtas pārplānošana, iekļaujot tajā budžeta paskaidrojumu funkcionalitāti (Līguma 1. pielikums “Tehniskā specifikācija” (turpmāk – Tehniskā specifikācija) 5. sadaļa), kuras izstrāde sākotnēji bija paredzēta Sistēmas izstrādes otrajā kārtā (sākot ar 2026. gada 1. janvāri) un secīgi, pārplānojot pārējo Līgumā noteikto darbu veikšanu un Līguma pirmās kārtas izpildes pagarināšanu;
1.3.	Līguma 20.2. apakšpunkts nosaka, ka Pusēm ir tiesības grozīt nebūtiskus (Publisko iepirkumu likuma izpratnē) Līguma noteikumus;
1.4.	Tehniskās specifikācijas prasības ORG-3 grozījumi, mainot Sistēmas izstrādes un ieviešanas pirmās kārtas termiņu un paplašinot tvērumu, nav uzskatāmi par būtiskiem grozījumiem, jo nepieļauj atšķirīgu piedāvājumu iesniegšanu vai citu pretendentu izvēli iepirkuma procedūrā: katras funkcionalitātes izstrādes plānotais laiks (skaitot no Līguma noslēgšanas dienas) netiek mainīts, katras funkcionalitātes izstrādes cena ir noteikta finanšu piedāvājumā un netiek mainīta, netiek mainīti lielumi, kurus izmantoja saimnieciski visizdevīgākā piedāvājuma noteikšanai. Tā kā katra funkcionālā bloka izmaksas ir noteiktas finanšu piedāvājumā un netiek mainītas, savukārt apmaksas kārtība (kārtas dabu apmaksa) tiek mainīta Pasūtītāja interesēs (Līguma pirmās kārtas darbu apmaksa tiek veikta nevis pēc 2025. gada 31. decembra, bet pēc 2026. gada 30. aprīļa), līdz ar to ekonomiskais līdzsvars netiek mainīts iepirkuma procedūrā izraudzītā pretendenta interesēs. Līguma ietvaros paredzētās piegādes netiek mainītas, Līgumu turpina izpildīt iepirkuma procedūrā izraudzītais pretendents. Līdz ar to secināms, ka nepieciešamie Līguma grozījumi ir nebūtiski.
2.	Puses, saskaņā ar Līguma 20.2. apakšpunktu, vienojas grozīt Tehniskās specifikācijas prasību ORG.3. “Ieviešana kārtās” un izteikt to šādā redakcijā: 
“Sistēmas ieviešana jāplāno kārtās:
1. kārta – līdz 2026. gada 30. aprīlim:
•	Sistēmas izstrādes uzsākšanas posms: 
•	Sistēmas pamatfunkcionalitāte (lietotāju lomas, klasifikatoru pārvaldība, dimensiju pārvaldība, paziņojumi un brīdinājumi, darbplūsmu pārvaldība);
•	Vismaz četri funkcionālie bloki:
o	Vidējā termiņa budžeta plānošana un ilgtermiņa saistību uzskaites funkcionalitāte;
o	Gadskārtējā budžeta ietvaros veicamo  izmaiņu (finansēšanas plānu un apropriācijas izmaiņu) funkcionalitāte;
o	Iestādes līmeņa plānošanas funkcionalitāte;
o	Budžeta paskaidrojumu funkcionalitāte.

Nākamās kārtas – līdz Līguma termiņa beigām, atsevišķi vienojoties ar Pasūtītāju par īstenojamo funkcionalitāti un termiņiem, jāveic atlikušo funkcionālo bloku izstrāde un Sistēmas darbināšanas laikā identificēto izmaiņu pieprasījumu realizācija. Atkarībā no pieejamiem laika un finanšu resursiem, katra nākamā kārta var ietvert vienu vai vairākus funkcionālos blokus.
Nākamajās kārtās realizējamie funkcionālie bloki: 
•	Prioritāro pasākumu iesniegšanas funkcionalitāte; 
•	Izpildes analīzes funkcionalitāte;
•	Priekšlikumu iesniegšana 2. lasījumam funkcionalitāte.”

3.	Lai veicinātu Līgumā paredzēto darbu izpildes un pieņemšanas optimizāciju, kā arī, ievērojot Ministru kabineta 2025. gadā noteikto prioritāro uzdevumu – mazināt birokrātiju, samazinot administratīvo slogu, Puses vienojās par turpmāk minētajiem grozījumiem Līgumā.
4.	Līguma 5.3. apakšpunktu izteikt šādā redakcijā:
 “5.3. Plāns pēc tā abpusējas saskaņošanas Redmine kļūst saistošs Līguma izpildē.” 
5.	Līguma 8.1. apakšpunktu izteikt šādā redakcijā:
	“8.1. Ja Programmatūras izstrādes vai uzturēšanas laikā Puses identificē nepieciešamību veikt izmaiņas Tehniskajā specifikācijā vai ekspluatācijā pieņemtajā Sistēmas Programmatūrā, šādas izmaiņas var tikt veiktas, pasūtot izmaiņu pieprasījumu. 
6.	Izteikt Tehniskās specifikācijas prasību ORG.62. “Izmaiņu pieprasījuma realizācijas piedāvājums šādā redakcijā:
“Izmaiņu pieprasījumiem Izpildītājs REDMINE vidē iesniedz izmaiņu pieprasījuma realizācijas piedāvājumu, kurā norāda:
· Realizējamo funkcionālo prasību aprakstu (sprinta vai sprintu uzkrājuma aprakstu);
· Darbu izpildes termiņa piedāvājumu; 
· Darbietilpības novērtējumu, kas noteikts atbilstoši ekspertu metodei vai atbilstoši Finanšu piedāvājuma 5. tabulai, ja Pasūtītājs to pieprasījis.
· Tehniskās dokumentācijas aktualizēšanas vai izstrādes izmaksu novērtējumu;
· Lietotāju dokumentācijas aktualizēšanas vai izstrādes izmaksu novērtējumu.

Katrs novērtētais izmaiņu pieprasījums tiek iekļauts projekta uzkrājumā
7.	Līguma 8.3. apakšpunktu izteikt šādā redakcijā:
“8.3. Izmaiņu pieprasījumi, kuri saskaņoti Redmine Programmatūras izstrādes laikā, tiek apmaksāti atbilstoši Līguma 10.5. apakšpunkta noteikumiem.”
8.	Līguma 10.8. apakšpunktu izteikt šādā redakcijā:
“10.8. Izmaiņu pieprasījumus ekspluatācijā pieņemtajā Sistēmas Programmatūrā Pasūtītājs apmaksā ne biežāk, kā vienu reizi ceturksnī. Reizi ceturksnī līdz nākošā mēneša 10. datumam PIEGĀDĀTĀJS iesniedz PASŪTĪTĀJAM nodošanas – pieņemšanas aktu par izmaiņu pieprasījumiem, kas fiksēti Redmine kā pieteikumi un kuru statuss kalendārā ceturkšņa pēdējā dienā ir Slēgts.”
9.	Lai novērstu interpretācijas iespējas un vienādotu Tehniskās specifikācijas un iepirkuma līguma noteikumus, veikt redakcionālus grozījumus Tehniskās specifikācijas prasībā ORG-50 un izteikt to šādā redakcijā:
	“ORG.50.	Uzturēšanas pakalpojums ietver:
1)	Sistēmas uzturēšanu un kļūdu, uz kurām neattiecas garantijas saistības, novēršanu;
2)	Konsultāciju sniegšanu”.
10. 	Līguma noteikumi, kuri netiek grozīti ar Vienošanos, paliek spēkā līdzšinējā redakcijā.
Līguma grozījumi stājas spēkā ar to abpusējas parakstīšanas brīdi un ir Līguma neatņemama sastāvdaļa.
11.	Pušu rekvizīti un paraksti

	PASŪTĪTĀJS: 
	PIEGĀDĀTĀJS:

	Valsts kase


	SIA “DIVI grupa”

